पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के पॉजिटिव केसों का आंकड़ा पिछले कई दिन से आठ सौ से एक हजार बीच अटका हुआ है। रविवार को 864 नए केस सामने आए हैं तथा 15 लोगों की मौत हुई है। इन्हें मिलाकर मौतों का आंकड़ा सौ के पार हो गया है। संक्रमण् की दर 28% है। स्वास्थ्य विभाग ने शनिवार को कोरोना से मौत की संख्या जीरो बताई थी। लेकिन भास्कर ने 21 मौतों का खुलासा किया था।
रविवार की रिपोर्ट में 15 लोगों की मौत कोरोना से होनी बताई है। शनिवार को 3043 सैंपल की जांच में 864 नए केस रिपोर्ट हुए हैं। राहत की बात यह है कि चौबीस घंटे में पीबीएम कोविड एमसीएच हॉस्पिटल में भर्ती 794 लोग ठीक होकर घर जा चुके हैं। इस साल में अब तक 98238 सैंपल की जांच में 13981 पॉजिटिव केस आ चुके हैं। सरकारी रिपोर्ट में 105 मरीजों की मृत्यु होना बताया गया है।
कोरोना के एक्टिव केस 8919 हैं। इनमें से 8013 होम आइसोलेशन में हैं तथा 897 पीबीएम कोविड हॉस्पिटल सहित विभिन्न हॉस्पिटल में भर्ती हैं। अब तक 5026 मरीज डिस्चार्ज हो चुके हैं। पॉजिटिव रेट 14.23% और क्योर रेट 35.95% हो गई है। सीएमएचओ के अनुसार माइक्रो कंटेनमेंट जोन की संख्या बढ़ाकर 257 कर दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn